फरीदाबाद: शहर के बहुत कम लोगों को पता होगा कि कुछ वर्ष पहले फरीदाबाद में जब किसी किसान या किसी अन्य व्यक्ति की प्रापर्टी करोड़ों में बिकती थी तो उसके घर सबसे पहले कौन पहुंचता था। आपको बता दें कि उसके पास सब से पहले अनिल जिंदल या शहर के लाला गैंग के अन्य सदस्य के दलाल पहुँचते थे और उसकी रकम को अनिल जिंदल के पास ब्याज पर रखवाते थे और दलाल मोटा कमीशन खाते थे। इसी तरह से जिंदल के पास अरबों रूपये आ रहे जिसकी वो प्रॉपर्टी खरीदते चला गया और कई बड़ी बड़ी बिल्डिंगे बना लीं। शुरू में तो वो ब्याज देता रहा लेकिन जब ज्यादा पैसे आ गए तो धीरे धीरे ब्याज देना बंद कर दिया और लोगों के मूलधन भी संकट में पड़ गए। नाम मात्रा लोगों को कुछ मूलधन मिला, हजारों लोगों का हड़प लिया गया। कुछ को लाखों की जमीन करोड़ों में देकर उसने अपना पीछा छुड़ाया तो कुछ को लाखों के गहने करोड़ों में देकर और इस तरह लोगों को जमकर ठगा।